Arco delle Scalette
<s>Arco delle Scalette (prevedeno sa talijanskog: Slavoluk na stepeništu) je slavoluk na trgu Fraccon u centru Vicenze, grada u Sjevernoj Italiji (Provincija Vicenza).</s><s>Slavoluk je najvjerovatnije projektirao Andrea Palladio 1576. godine.</s>

<s>Historija i karakteristike 
Slavoluk je podignut kao monumentalni ulaz u baziliku sv. Marije na brdu Berico (svetište), i to prije nego što su sredinom 18. vijeka izgrađeni trijemovi Francesca Muttonija.</s><s>Što se tiče datuma izgradnje, zna se da je to bilo 1595. godine, a zna se i da ga je naručio venecijanski kapetan Giacomo Bragadin jer za to postoje dokumenti.</s><s>Ipak, ne zna se baš točno kada ga je Palladio projektirao.</s>

<s>Isto tako postoje i dokumenti sa zahtjevima redovnika svetišta iz 1574. i 1576. koji traže od Vicenze da im financijski pomogne u rekonstrukciji stepeništa i cijelog prilaza svetištu, ali se u njima uopće ne spominje slavoluk.</s><s>Jednako je nejasan i orginalni izgled slavoluk koji na slikama iz 17. vijek ima plitke niše, koje su kasnije produbljene kako bi se u njih smjestile skulpture Navještenja Orazia Marinalija.</s>

<s>Arco delle Scalette je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Arco delle Scalette, Vicenza (na portalu Palladio museum)</s>

<s>Građevine u Vicenzi
Slavoluci
Renesansne građevine u Italiji
Paladijeve građevine
Svjetska baština u Italiji</s>

